stanford-oval/wikipedia huggingface dataset:
สมเด็จพระจักรพรรดินารูฮิโตะ
สมเด็จพระจักรพรรดิแห่งญี่ปุ่น

ข้อมูลเพิ่มเติม: การเปลี่ยนรัชกาลในประเทศญี่ปุ่น พ.ศ. 2562 และ ยุคเรวะ
เมื่อวันที่ 1 ธันวาคม พ.ศ. 2560 สำนักพระราชวังหลวง ได้ประกาศว่าจักรพรรดิอากิฮิโตะ จะสละราชสมบัติในวันที่ 30 เมษายน พ.ศ. 2562 เนื่องจากทรงเห็นว่าทรงอยู่ในวัยพระชราภาพ อีกทั้งพระพลานามัยที่อ่อนล้าลง ทำให้ปฏิบัติพระราชกรณียกิจได้ยากลำบากขึ้น และจะเปิดทางให้ เจ้าชายนารูฮิโตะ มกุฎราชกุมาร ขึ้นครองราชสมบัติแทน
เป็นครั้งแรกในรอบ 200 กว่าปี ที่จักรพรรดิญี่ปุ่นประกาศสละราชสมบัติ หลังจากที่จักรพรรดิโคกะกุได้สละราชสมบัติให้กับจักรพรรดินินโก พระราชโอรส พระองค์ล่าสุด เมื่อวันที่ 7 พฤษภาคม พ.ศ. 2360 (วันที่ 22 เดือน 3 ปี บุงกะ ที่ 14) ซื่งสภาสำนักพระราชวังหลวง ซึ่งประกอบด้วย นายกรัฐมนตรี ชินโซ อะเบะ พร้อมด้วยประธานสภาผู้แทนราษฎร คณะองคมนตรี และผู้แทนสมาชิกราชวงศ์ญี่ปุ่น เจ้าชายมาซาฮิโตะ ฮิตาจิโนมิยะ เสด็จฯ ออกพร้อมด้วย เจ้าหญิงฮานาโกะ พระชายาฯ ได้มีการประชุมร่วมกันเมื่อวันศุกร์ที่ 1 ธันวาคม พ.ศ. 2560 เพื่อกำหนดวันที่เหมาะสมในการสละราชบัลลังก์ของจักรพรรดิอากิฮิโตะ ต่อมา ชินโซ อะเบะ นายกรัฐมนตรีได้แถลงต่อนักข่าวสั้น ๆ ว่า สภาสำนักพระราชวังหลวง กำหนดวันสละราชบัลลังก์ในวันที่ 30 เมษายน พ.ศ. 2562
จักรพรรดิอากิฮิโตะขณะนี้มีพระชนมพรรษา 84 พรรษา พระองค์ได้เคยผ่านการผ่าตัดพระหทัยและการรักษามะเร็งต่อมลูกหมากมาแล้ว เมื่อปี พ.ศ. 2559 ที่ผ่านมา พระองค์เคยตรัสว่า
ทรงมีพระชนมพรรษามากขึ้น และพระพลานามัยอ่อนแอลง ทำให้การทรงงานและปฏิบัติพระราชกรณียกิจทำได้ไม่เต็มที่
วันจันทร์ที่ 1 เมษายน พ.ศ. 2562 เลขาธิการคณะรัฐมนตรีได้ประกาศนามของรัชศกใหม่ที่นำมาใช้แทนรัชศกเฮเซ ที่จะสิ้นสุดลงคือ เรวะ ซึ่งจะเริ่มต้นใช้ในวันพุธที่ 1 พฤษภาคม พ.ศ. 2562 เมื่อการสละราชสมบัติของพระราชบิดามีผลในเที่ยงคืนวันที่ 30 เมษายน พ.ศ. 2562 มกุฎราชกุมารนารูฮิโตะทรงขึ้นสืบราชสมบัติต่อในทันที
พระราชพิธีขึ้นครองราชย์จัดขึ้นเมื่อวันที่ 22 ตุลาคม พ.ศ. 2562 ต่อมาอีกสองปี ในวันที่ 23 กรกฎาคม พ.ศ. 2564 สมเด็จพระจักรพรรดินารูฮิโตะเสด็จพระราชดำเนินทรงเปิดการแข่งขันโอลิมปิกฤดูร้อน 2020 (เลื่อนมาจากกำหนดการเดิมในปี พ.ศ. 2563 เนื่องจากการระบาดทั่วของโควิด-19) ซึ่งกรุงโตเกียวเป็นเจ้าภาพ ณ สนามกีฬาแห่งชาติใหม่ โดยทรงตามรอยสมเด็จพระจักรพรรดิฮิโระฮิโตะ พระบรมอัยกาธิราช ซึ่งทรงเปิดการแข่งขันโอลิมปิกในปี พ.ศ. 2507 ณ สนามกีฬาแห่งชาติเดิม
ในเดือนมิถุนายน พ.ศ. 2567 สมเด็จพระจักรพรรดิและสมเด็จพระจักรพรรดินีได้เสด็จพระราชดำเนินเยือนสหราชอาณาจักรในฐานพระราชอาคันตุกะของสมเด็จพระเจ้าชาลส์ที่ 3 ทั้งนี้ ในช่วงเวลาดังกล่าวคาบเกี่ยวกับการรณรงค์หาเสียงของพรรคการเมืองของสหราชอาณาจักรก่อนการเลือกตั้งทั่วไปในเดือนกรกฎาคม
พระราชอิสริยยศ

| ธรรมเนียมพระยศของ สมเด็จพระจักรพรรดินารูฮิโตะ |
| --- | --- |
ธงประจำพระอิสริยยศ
การทูล: เท็นโนเฮกะ (天皇陛下)
การแทนตน: โบะกุ (บุรุษ) / วาตาชิ (สตรี)
การขานรับ: เฮกะ (陛下)
ลำดับโปเจียม: 1
23 กุมภาพันธ์ พ.ศ. 2503 – 23 กุมภาพันธ์ พ.ศ. 2534 : เจ้าชายนารูฮิโตะ ฮิโระโนะมิยะ (浩宮徳仁親王殿下 ฮิโระ-โนะ-มิยะ นารูฮิโตะ ชินโน เดนกะ)
23 กุมภาพันธ์ พ.ศ. 2534 – 30 เมษายน พ.ศ. 2562 : เจ้าชายนารูฮิโตะ มกุฎราชกุมารแห่งญี่ปุ่น (皇太子徳仁親王殿下 โคไตชิ นารูฮิโตะ ชินโน เดนกะ)
1 พฤษภาคม พ.ศ. 2562 – ปัจจุบัน : สมเด็จพระจักรพรรดิ (天皇陛下 เท็นโน เฮกะ)
พระราชอิสริยยศ > เครื่องราชอิสริยาภรณ์ > เครื่องราชอิสริยาภรณ์ญี่ปุ่น

ค.ศ. 2019 -  เครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นสังวาล
ค.ศ. 2019 -  เครื่องราชอิสริยาภรณ์อันมีเกียรติคุณสูงส่ง โชติช่วงยิ่งดอกคิริ
ค.ศ. 2019 -  เครื่องราชอิสริยาภรณ์วัฒนธรรม
พระราชอิสริยยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

| ประเทศ | ปีที่ได้รับ | เครื่องอิสริยาภรณ์ | แพรแถบ | อ้างอิง |  |
| --- | --- | --- | --- | --- | --- |
|  ออสเตรีย | ค.ศ. 1999 | เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทองพร้อมสายสะพาย |  |  |  |
|  เบลเยียม |  | เครื่องราชอิสริยาภรณ์แห่งพระเจ้าเลโอโปลด์ ชั้นที่ 1 |  |  |  |
|  เดนมาร์ก | ค.ศ. 2004 | เครื่องราชอิสริยาภรณ์ช้าง ชั้นอัศวิน |   |  |  |
|  เยอรมนี |  | เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นประถมาภรณ์ |  |  |  |
|  ฟิลิปปินส์ | ค.ศ. 2002 | เครื่องอิสริยาภรณ์ซิกาตูนา ชั้นสายสร้อย |  |  |  |
|  สหราชอาณาจักร | 25 มิถุนายน 2024 | เครื่องราชอิสริยาภรณ์การ์เทอร์ ชั้นสูงสุด |  |  |  |
แหล่งข้อมูลอื่น

Japankiku เก็บถาวร 2008-04-15 ที่ เวย์แบ็กแมชชีน
| ก่อนหน้า |  | สมเด็จพระจักรพรรดินารูฮิโตะ |  | ถัดไป |
| --- | --- | --- | --- | --- |
| จักรพรรดิอากิฮิโตะ |  |   จักรพรรดิญี่ปุ่น  (1 พฤษภาคม พ.ศ. 2562 – ปัจจุบัน) |  | ​ยังอยู่ในราชสมบัติ​ |
| เจ้าชายอากิฮิโตะ |  |   มกุฎราชกุมารแห่งญี่ปุ่น  (23 กุมภาพันธ์ พ.ศ. 2534 – 30 เมษายน พ.ศ. 2562) |  | ​ว่าง​ |
| ด ค กเจ้าชายแห่งญี่ปุ่น |
| --- | --- | --- |
นับตั้งแต่รัชกาลของจักรพรรดิเมจิเป็นต้นไป
| รุ่นที่ 1 |  เจ้าชายยูกิฮิโตะ ทาเกะโนะมิยะ  จักรพรรดิไทโช  เจ้าชายมิชิฮิโตะ อากิโนะมิยะ  เจ้าชายเทรูฮิโตะ มิซุโนะมิยะ  |  |
| รุ่นที่ 2 |  จักรพรรดิโชวะ  เจ้าชายยาซูฮิโตะ ชิจิบุโนะมิยะ  เจ้าชายโนบูฮิโตะ ทากามัตสึโนะมิยะ  เจ้าชายทากาฮิโตะ มิกาซะโนะมิยะ  |  |
| รุ่นที่ 3 |  จักรพรรดิอากิฮิโตะ  เจ้าชายมาซาฮิโตะ ฮิตาจิโนะมิยะ  เจ้าชายโทโมฮิโตะแห่งมิกาซะ  เจ้าชายโยชิฮิโตะ คัตสึระโนะมิยะ  เจ้าชายโนริฮิโตะ ทากามาโดะโนะมิยะ  |  |
| รุ่นที่ 4 |  จักรพรรดินารูฮิโตะ  เจ้าชายฟูมิฮิโตะ อากิชิโนะโนะมิยะ  |  |
| รุ่นที่ 5 |  เจ้าชายฮิซาฮิโตะแห่งอากิชิโนะ  |  |
| ด ค กพระประมุขที่อยู่ในราชสมบัติ |
| --- | --- |
ยุโรป:   แอมานุแอล มาครง และ ฌูอัน อันริก บิบัส ซิซิลิอา   สมเด็จพระราชาธิบดีฟีลิป   สมเด็จพระราชาธิบดีเฟรเดอริกที่ 10   เจ้าชายฮันส์-อาดัมที่ 2 (ผู้สำเร็จราชการแผ่นดิน: เจ้าชายอาล็อยส์)   แกรนด์ดยุกอ็องรี   เจ้าชายอาลแบร์ที่ 2   สมเด็จพระราชาธิบดีวิลเลิม-อเล็กซานเดอร์   สมเด็จพระราชาธิบดีฮารัลด์ที่ 5   สมเด็จพระราชาธิบดีเฟลีเปที่ 6   สมเด็จพระราชาธิบดีคาร์ลที่ 16   สมเด็จพระเจ้าชาลส์ที่ 3   สมเด็จพระสันตะปาปาฟรานซิส 
อเมริกา:          สมเด็จพระเจ้าชาลส์ที่ 3 
เอเชีย:   สมเด็จพระราชาธิบดีฮะมัด   สมเด็จพระราชาธิบดีจิกมี   สมเด็จพระราชาธิบดีฮัสซานัล โบลเกียห์   พระบาทสมเด็จพระบรมนาถ นโรดม สีหมุนี   สมเด็จพระจักรพรรดินารูฮิโตะ   สมเด็จพระราชาธิบดีอับดุลลอฮ์ที่ 2   มิชาน อัลอะห์มัด อัลญาบิร อัศเศาะบาห์   สมเด็จพระราชาธิบดีอิบราฮิม อิซมาอิล   สมเด็จพระราชาธิบดีฮัยษัม   ตะมีม บิน ฮะมัด อัษษานี   สมเด็จพระราชาธิบดีซัลมาน   พระบาทสมเด็จพระวชิรเกล้าเจ้าอยู่หัว   โมฮัมเหม็ด บิน ซายิด อัลนะฮ์ยาน 
แอฟริกา:   สมเด็จพระราชาธิบดีเลตซีที่ 3   สมเด็จพระราชาธิบดีมุฮัมมัดที่ 6   สมเด็จพระราชาธิบดีอึมสวาตีที่ 3 
โอเชียเนีย:       สมเด็จพระเจ้าชาลส์ที่ 3   สมเด็จพระราชาธิบดีตูโปอูที่ 6 
| ด ค กประมุขแห่งรัฐในกลุ่ม 7 |
| --- | --- |
  สมเด็จพระเจ้าชาลส์ที่ 3 (ผู้สำเร็จราชการ: แมรี ไซมอน)   แอมานุแอล มาครง   ฟรังค์-วัลเทอร์ ชไตน์ไมเออร์   แซร์โจ มัตตาเรลลา   นารูฮิโตะ   สมเด็จพระเจ้าชาลส์ที่ 3   โจ ไบเดิน 
| ด ค กประมุขแห่งรัฐในกลุ่ม 20 |
| --- | --- |
  ฆาบิเอร์ มิเลย์   ชาลส์ที่ 3 (ผู้สำเร็จราชการ: แซม มอสทิน)   ลูอิส อีนาซียู ลูลา ดา ซิลวา   ชาลส์ที่ 3 (ผู้สำเร็จราชการ: แมรี ไซมอน)   สี จิ้นผิง   แอมานุแอล มาครง   ฟรังค์-วัลเทอร์ ชไตน์ไมเออร์   เทราปที มุรมู   ปราโบโว ซูบียันโต   แซร์โจ มัตตาเรลลา   นารูฮิโตะ   คลอเดีย เชมบัม   วลาดีมีร์ ปูติน   ซัลมาน   ไซริล รามาโฟซา   ยุน ซ็อก-ย็อล   เรเจป ไตยิป แอร์โดอัน   ชาลส์ที่ 3   โจ ไบเดิน   ชาร์ล มีแชล   อะซาลี อะษุมานี 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  สวีเดน  ญี่ปุ่น 
วิชาการ:  CiNii 
ประชาชน:  Deutsche Biographie 
เจ้าชายนารูฮิโตะ ในเดือนกุมภาพันธ์ พ.ศ. 2504
โรงเรียนสว่างบริบูรณ์วิทยา

| โรงเรียนสว่างบริบูรณ์วิทยา |
| --- | --- |
Sawangboriboonwittaya School 明满学校
ตราโรงเรียนสว่างบริบูรณ์วิทยา แบบที่ 2 เป็นตราที่สร้างขึ้นเพื่อเป็นตราที่ใช้เป็นทางการ
 13 หมู่ 6 ตำบลหนองปรือ อำเภอบางละมุง จังหวัดชลบุรี ราชอาณาจักรไทย 20150
ข้อมูล
ชื่ออื่น: ส.บ., SB
ประเภทโรงเรียน: โรงเรียนเอกชน
คติพจน์: ไทย: ความรู้ คู่คุณธรรม
ก่อตั้ง: 21 มีนาคม 2544
เขตการศึกษา: เขต 18
สังกัด: สำนักงานคณะกรรมการส่งเสริมการศึกษาเอกชน กระทรวงศึกษาธิการ
ผู้อำนวยการ: อรุณรัตน์ สวัสดิ์ชุติตระกูล
ระดับปีที่จัดการศึกษา: เตรียมอนุบาล อนุบาลปีที่ 1–6 ประถมศึกษาปีที่ 1–6 มัธยมศึกษาปีที่ 1–6
เพศ: โรงเรียนสหศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย   ภาษาอังกฤษ   ภาษาจีน 
สี: เหลือง-แดง
เพลง: เพลงปณิธานสว่าง มาร์ชสว่างบริบูรณ์ (เวอร์ชันภาษาไทย และภาษาจีน)
ต้นไม้ประจำโรงเรียน: ต้นเขล็ง
เว็บไซต์: www.sb-school.ac.th
โรงเรียนสว่างบริบูรณ์วิทยา เป็นโรงเรียนแบบสหศึกษาของมูลนิธิสว่างบริบูรณ์ธรรมสถาน ที่ตั้งเลขที่  111 หมู่ 5 และ 13 หมู่ 6 ตำบลหนองปรือ อำเภอบางละมุง จังหวัดชลบุรี สังกัด สำนักงานศึกษาธิการจังหวัดชลบุรี และสำนักงานคณะกรรมการส่งเสริมการศึกษาเอกชน ได้รับอนุญาตจัดตั้ง เมื่อวันที่ 21 มีนาคม 2544 ปัจจุบันเปิดสอนระดับชั้น เตรียมอนุบาลถึงระดับชั้นมัธยมศึกษาตอนปลาย
ข้อมูลทั่วไป

วันสถาปนาโรงเรียน：ได้รับอนุญาตให้จัดตั้งโรงเรียนเมื่อวันที่ 21 มีนาคม 2544
อัตลักษณ์โรงเรียน："ภาษาจีนเราเรียนรู้ เพื่อมุ่งสู่สากล"
เอกลักษณ์โรงเรียน: "สืบสานวัฒนธรรมจีน"
ปีการศึกษา 2558 มีนักเรียน ทั้งหมด 4,500 คน บุคลากรครูจำนวน 200 คน (คนไทย 165 คน ครูจีน 25 คน และครูต่างชาติ 10 คน)
การจัดการเรียนการสอน

การจัดการเรียนการสอนของโรงเรียนสว่างบริบูรณ์วิทยา แบ่งเป็นทั้งหมด 8 กลุ่มสาระการเรียนรู้ ดังนี้
ภาษาไทย
คณิตศาสตร์
วิทยาศาสตร์
วิทยาศาสตร์
เทคโนโลยี
สังคมศึกษา ศาสนา และวัฒนธรรม
การงานอาชีพ
สุขศึกษาและพลศึกษา
ศิลปะ
ภาษาต่างประเทศ
ภาษาจีน
ภาษาอังกฤษ
นันทวัน เมฆใหญ่

| นันทวัน เมฆใหญ่ |
| --- | --- |
เกิด: 10 กันยายน พ.ศ. 2488 (79 ปี) นันทวัน เมฆใหญ่ อำเภอเมืองนครราชสีมา จังหวัดนครราชสีมา
คู่สมรส: กำธร สุวรรณปิยะศิริ
อาชีพ: นักแสดง นักร้อง พิธีกร
ผลงานเด่น: เรียม จาก ขวัญเรียม (2510) แม่พลอย จาก สี่แผ่นดิน (2523) ตะละแม่จันทรา จาก ผู้ชนะสิบทิศ (2523) 
โทรทัศน์ทองคำ: พ.ศ. 2551 - เกียรติยศคนทีวี
เมขลา: พ.ศ. 2523 - รางวัลผู้แสดงหญิงดีเด่น จากละคร สีแผ่นดิน
นันทวัน สุวรรณปิยะศิริ นักแสดงของบริษัทไทยโทรทัศน์ นักร้องเพลงลูกกรุง และพิธีกรชาวไทย เป็นผู้ได้รับรางวัลเมขลา สาขานักแสดงนำหญิงยอดเยี่ยม คนแรกของเมืองไทย
ประวัติ > ประวัติเบื้องต้น

นันทวัน เมฆใหญ่ เกิดที่ตำบลโพธิ์กลาง อำเภอเมืองนครราชสีมา จังหวัดนครราชสีมา เป็นบุตรีของนายแนบ กับนางดารา เมฆใหญ่ มีพี่น้องร่วมบิดามารดา 4 คนคือ
นางนันทวัน สุวรรณปิยะศิริ
ผศ.วรลักษณ์ สนิทวงศ์ ณ อยุธยา
นางนีรนุช ปัทมสูต (ภรรยาสุประวัติ ปัทมสูต)
นายกลด เมฆใหญ่
จบการศึกษาจากโรงเรียนพณิชยการพระนคร แล้วเดินทางไปศึกษาต่อด้านเลขานุการที่ประเทศอังกฤษ
ประวัติ > เข้าสู่วงการ

ขณะคุณนันทวัน อายุ 16 ปีกำลังเรียนอยู่มัธยมศึกษาปีที่ 5 เพื่อน ๆ ได้ชวนคุณนันทวันไปสมัครเรียนนาฎศิลป์ที่สถานีโทรทัศน์ไทยทีวีช่อง 4 บางขุนพรหม มีครูสัมพันธ์ พันธุ์มณีทำหน้าที่เป็นผู้ฝึกสอนอบรม เสียค่าเรียนเดือนละ 50 บาท เรียนเฉพาะวันอาทิตย์ เรียนไปได้สักพักเพื่อน ๆ ก็ทะยอยถอนตัวออกไปเหลือคุณนันทวันเพียงผู้เดียว ความใส่ใจฝึกซ้อมรำของคุณนันทวันไปต้องตาคุณจำนง รังสิกุล ผู้อำนวยการสถานีโทรทัศน์ไทยทีวีช่อง 4 บางขุนพรหมจึงให้คุณนันทวันไปรำออกทางโทรทัศน์ฯ และให้หัดร้องเพลงไทยเดิมเพื่อไปร้องใน"รายการเพลินเพลงกับนฤพนธ์ ดุริยพันธุ์" หลักจากนั้นคุณจำนงค์ก็จับให้คุณนันทวันมาเล่นละครเป็นเรื่องแรก คือ เรื่อง "เครือณรงค์" หลังเสร็จจากการถ่ายละครคุณนันทวันก็เตรียมตัวที่จะไปศึกษาต่อต่างประเทศแต่คุณจำนงค์ขอให้คุณนันทวันเล่นละครให้อีกเรื่อง คือ เรื่อง "แผลเก่า" โดยคุณนันทวันรับบทเป็นเรียม และคุณกำธร สุวรรณปิยะศิริ รับบท ขวัญ
ประวัติ > ชีวิตครอบครัว

นันทวัน เมฆใหญ่สมรสกับ กำธร สุวรรณปิยะศิริ นักแสดง พระเอกภาพยนตร์และนักพากย์ มีบุตรชายคนเดียว ชื่อ นายแพทย์ชลธวัช สุวรรณปิยะศิริ
ผลงาน > ละครโทรทัศน์

เริ่มเข้ามาศิษย์นาฏศิลป์ไทยทีวีรุ่นเยาว์ ได้รับคัดเลือกให้แสดงรำและละครพันทางออกอากาศ ที่ช่อง 4 รุ่นเดียวกับ ศิริพร วงศ์สวัสดิ์ และ กนกวรรณ ด่านอุดม กลางทศวรรษ 2500
| ปี | เรื่อง | รับบท | หมายเหตุ |
| --- | --- | --- | --- |
| 2507 | เครือณรงค์ |  | ช่อง 4 |
| 2509 | แผลเก่า | เรียม | ช่อง 4 |
| 2510 | แม่ศรีเรือน |  | ช่อง 4 |
| 2510 | สาปสวาท |  | ช่อง 4 |
| 2510 | แม่ม่าย |  | ช่อง 4 |
| 2513 | เลือดทาแผ่นดิน |  | ช่อง 4 |
| 2514 | สวรรค์เบี่ยง | นาริน | ช่อง 4 |
| 2515 | วิมานไฟ | ทาทอง | ช่อง 4 |
| 2519 | สายใจ |  | ช่อง 9 |
| 2520 | คมพยาบาท | วณี | ช่อง 9 |
| 2520 | สกาวเดือน |  | ช่อง 9 |
| 2521 | ทิวาหวาม |  | ช่อง 5 |
| 2522 | หลานสาวคุณหญิง |  | ช่อง 9 |
| 2523 | สี่แผ่นดิน | แม่พลอย | ช่อง 5 |
| 2523 | ผู้ชนะสิบทิศ | ตะละแม่จันทรา | ช่อง 9 |
| 2523 | จ้อนกับแดง | แม่ | ช่อง 5 |
| 2524 | นางทาส | คุณหญิงแย้ม | ช่อง 3 |
| 2524 | ธนูทอง |  | ช่อง 3 |
| 2526 | คุณหญิงพวงแข | คุณหญิงพวงแข | ช่อง 7 |
| 2526 | อุบัติเหตุ (นวนิยาย) | กรแก้ว | ช่อง 7 |
| 2526 | น้ำตาลไหม้ | พาณี | ช่อง 3 |
| 2526 | สองหญิง | กรแก้ว | ช่อง 5 |
| 2526 | สกุลกา | ดวง | ช่อง 5 |
| 2527 | คุณหญิงนอกทำเนียบ | คุณหญิงอรุณวตี | ช่อง 3 |
| 2527 | ทหารเสือพระเจ้าตาก | คุณหญิง | ช่อง 3 |
| 2527 | เปลวไฟในดวงดาว | ธารทิพย์ เฟื่องวนิชย์ | ช่อง 5 |
| 2527 | พฤกษาสวาท |  | ช่อง 3 |
| 2527 | ลายดอกรัก |  | ช่อง 9 |
| 2528 | รักในสายหมอก |  | ช่อง 3 |
| 2528 | บันไดเมฆ |  | ช่อง 3 |
| 2528 | ทาสอารมณ์ |  | ช่อง 3 |
| 2529 | กุหลาบไร้หนาม | นวลใจ | ช่อง 3 |
| 2530 | เงา | ดวงแก้ว | ช่อง 3 |
| 2530 | อวสานเซลส์แมน | กานดา | ช่อง 3 |
| 2530 | สมเด็จพระนเรศวรมหาราช | พระวิสุทธิกษัตรีย์ | ช่อง 3 |
| 2531 | เจ้าสาวของอานนท์ | นายตวัน | ช่อง 3 |
| 2531 | สามีตีตรา | เนื้อแพร | ช่อง 3 |
| 2531 | อาศรมสาง |  | ช่อง 3 |
| 2532 | วิมานสังกะสี |  | ช่อง 9 |
| 2533 | ทรายล้อมมุก |  | ช่อง 3 |
| 2534 | สี่แผ่นดิน | เสด็จพระองค์หญิง | ช่อง 3 |
| 2535 | ในฝัน | พระราชินีอภิรดี | ช่อง 3 |
| 2535 | เวลาในขวดแก้ว |  | ช่อง 3 |
| 2536 | บาดาลใจ | คุณปริม | ช่อง 3 |
| 2536 | ลิขิตชีวิต |  | ช่อง 7 |
| 2538 | ร่มฉัตร | คุณหญิงเอื้อน | ช่อง 3 |
| 2542 | สลักจิต | คุณหญิงวาสนา ภริยาท่านทูต | ช่อง 3 |
| 2543 | บ้านทรายทอง | ท่านผู้หญิงไฉไล สีหราชบดินทร์ | ช่อง 3 |
| 2545 | สะใภ้จ้าว | เสด็จพระองค์หญิง | ช่อง 3 |
| 2547 | ชุมทางรัก | หม่อมเจ้าหญิงศศิธร | ช่อง 7 |
| 2548 | เพลิงพายุ | คุณย่า | ช่อง 7 |
| 2550 | สตรีที่โลกลืม | สมหญิง | ช่อง 7 |
| 2552 | ดงผู้ดี | คุณหญิงนรราชเสวี | ช่อง 3 |
| 2557 | "รอรัก" สวนดอกร้อยดวงใจ…เพื่อผู้ป่วยสูงวัย เนื่องในวันมหิดล ทางโมเดิร์นไนน์ทีวี พ.ศ. 2557  | ยายจันทร์ | ช่องโมเดิร์นไนน์ทีวี |
| 2558 | ยัยเป็ดขี้เหร่ Ugly Betty Thailand ตอนที่4 | หม่อมราชวงศ์หญิงเปรมิกา วรนันท์ | ช่องไทยรัฐ |
| 2558 | ปริศนา (นวนิยาย) | เสด็จอา | ช่องพีพีทีวี |
| 2558 | รัตาวดี | เสด็จอา | ช่องพีพีทีวี |
| 2558 | สุภาพบุรุษซาตาน | คุณหญิงย่ามาลา | ช่อง 8 |
| 2558 | พลับพลึงสีชมพู | พระองค์หญิงวิสุทธิโสภี | ช่อง 3 |
| 2559 | เจ้าบ้าน เจ้าเรือน | เกสร | ช่อง 3 |
| 2560 | เมียหลวง | นิรมล | ช่อง 3 |
| 2564 | ผัดไทย สูตรลับลิขิตฝัน | ปรุงจันทร์ | ช่อง ไทยพีบีเอส |
ผลงาน > ภาพยนตร์

2516: ไม่มีคำตอบจากสวรรค์
2517: วังน้ำค้าง
2519: เหมือนหนึ่งในฝัน
2522: คนภูเขา
2524: ดวงตาสวรรค์
2525: รักจั๊กจี้
2525: หลานสาวคุณหญิง
ผลงาน > พิธีกรรายการโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| ไม่ทราบปี | เพลินเพลงกับนฤพนธ์ | ช่อง 4 | ร้องเพลงไทยเดิม |  |
| ไม่ทราบปี | ดาวประดับใจ | ช่อง 5 | พิธีกร | เวทีแรกที่เบิร์ด ธงไชยร้องเพลง |
| ไม่ทราบปี | ที่นี่มีทอง | ช่อง 5 | พิธีกร |  |
| ไม่ทราบปี | แม่บ้านวันนี้ | ช่อง 5 | พิธีกร |  |
| ไม่ทราบปี | แม่บ้านชิงทอง | ช่อง 5 | พิธีกร |  |
| ไม่ทราบปี | แม่บ้านสมองไว | ช่อง 5 | พิธีกร |  |
ผลงาน > แผ่นเสียง

ขับร้องเพลงอมตะจากละครช่อง 4 บันทึกแผ่นเสียงตราไทยทีวี ช่อง 4 จัดทำโดย อารีย์ นักดนตรี ราว พ.ศ. 2507
รางวัลเกียรติยศ

รางวัลเมขลา ผู้แสดงนำหญิงดีเด่น จากบทแม่พลอย สี่แผ่นดินประจำปี พ.ศ.  2523
รางวัลแม่ดีเด่น สาขาแม่ผู้บำเพ็ญประโยชน์ต่อสังคมประจำปี พ.ศ.  2548
รางวัลโทรทัศน์ทองคำ เกียรติยศคนทีวี   ครั้งที่ 23 ประจำปี พ.ศ. 2551
รางวัลเชิดชู เกียรติ ผู้ใช้ภาษาไทยดีเด่นแห่งชาติ  เนื่องในวันภาษาไทยแห่งชาติประจำปี พ.ศ.  2553
รางวัลอาสาสมัครดีเด่น เพื่อรับโล่ประกาศเกียรติคุณในงานวันสังคมสงเคราะห์แห่งชาติและวันอาสาสมัครไทยประจำปี พ.ศ.  2555
แหล่งข้อมูลอื่น

60 ปี นันทวัน สุวรรณปิยะศิริ[ลิงก์เสีย] คนกล่อมโลก, ไทยโพสต์, 16 กันยายน 2550
แตกประเด็นเจาะลึกละครไทย เก็บถาวร 2011-08-24 ที่ เวย์แบ็กแมชชีน
| ด ค กรางวัลเมขลา สาขานักแสดงนำหญิงดีเด่น |
| --- | --- |
2523–2550:  นันทวัน เมฆใหญ่ (2523)  ลินดา ค้าธัญเจริญ (2524)  สุมาลี เหล่าชุนสุวรรณ (2525)  ธิติมา สังขพิทักษ์ (2526)  กุลกนิช คุ้มครอง (2528)  นาถยา แดงบุหงา (2529)  อภิรดี ภวภูตานนท์ (2530)  จารุณี สุขสวัสดิ์ (2531)  วรรณิศา ศรีวิเชียร (2532)  กมลชนก โกมลฐิติ (2533)  จินตหรา สุขพัฒน์ (2534)  อภิรดี ภวภูตานนท์ (2535)  มนฤดี ยมาภัย (2536)  สิเรียม ภักดีดำรงฤทธิ์ (2537)  ปรียานุช ปานประดับ (2538)  ชลิตา เฟื่องอารมย์ (2539)  สุวนันท์ คงยิ่ง (2540)  จริยา แอนโฟเน่ (2541)  พรชิตา ณ สงขลา (2542)  กมลชนก โกมลฐิติ (2543)  ปิยธิดา วรมุสิก (2544)  พิยดา อัครเศรณี (2545)  วรนุช วงษ์สวรรค์ (2547 ละครชีวิต)  พิยดา อัครเศรณี (2547 ละครหรรษา) 
2551–ปัจจุบัน:  อารยา เอ ฮาร์เก็ต (2554)  อุรัสยา เสปอร์บันด์ (2555)
ลอรอ ซารอซี

รูปโดยกำเนิดของชื่อบุคคลนี้คือ บทความนี้เลือกใช้การเรียงลำดับชื่อแบบตะวันตก
| ลอรอ ซารอซี> ข้อมูลส่วนตัว |
| --- | --- |
ประเทศ: ฮังการี
เกิด:  (1992-11-11) 11 พฤศจิกายน ค.ศ. 1992 (32 ปี) บูดาเปสต์ ประเทศฮังการี
ส่วนสูง: 1.67 m (5 ft 6 in)
น้ำหนัก: 57 กก.
มือที่ถนัด: ขวามือ
ผู้ฝึกสอน: ยาเซ็น บอรีซอฟ
หญิงเดี่ยว
อันดับโลกสูงสุด: 64 (18 สิงหาคม ค.ศ. 2016)
อันดับโลกปัจจุบัน: 72 (11 พฤษภาคม ค.ศ. 2021)
BWF profile
ลอรอ ซารอซี (ฮังการี: Laura Sárosi; เกิดวันที่ 11 พฤศจิกายน ค.ศ. 1992) เป็นนักแบดมินตันชาวฮังการีที่เข้าแข่งขันในโอลิมปิกฤดูร้อน 2016 ที่ริโอเดจาเนโร ประเทศบราซิล
การแข่งขันชิงแชมป์ยุโรป 2016

ในระหว่างการแข่งขันชิงแชมป์ยุโรป 2016 ที่จัดขึ้นในประเทศฝรั่งเศส ซารอซีตกรอบในการแข่งขันครั้งที่สอง เธอเอาชนะดอรอเตอา ซูตาราจากโครเอเชียด้วยคะแนน 21–8, 21–5 ในรอบแรก ก่อนแพ้ให้กับคาริน ชนาเซอจากเยอรมนีด้วยคะแนน 21–16, 14–21, 18–21 ในระหว่างการแข่ง ซารอซีให้คู่แข่งยืมรองเท้าสำรองของเธอ หลังรองเท้าข้างหนึ่งของชนาเซอหลุดระหว่างการแข่งขันเซ็ตแรก ผลลัพธ์ดังกล่าวหมายความว่าซารอซีไม่ได้คะแนนอันดับเพียงพอที่จะผ่านเข้ารอบโดยตรงในโอลิมปิกฤดูร้อน 2016 และเข้าเป็นตัวสำรองคนที่สองแทน ต่อมาซารอซีได้ตำแหน่งในการแข่งขัน หลังจากมีการจัดสรรใบอนุญาตของคณะกรรมาธิการไตรภาคีที่ไม่ได้มาใช้ใหม่
แหล่งข้อมูลอื่น

ลอรอ ซารอซี ที่ BWF.tournamentsoftware.com (ในภาษาอังกฤษ)
ลอรอ ซารอซี ที่ BWFbadminton.com (ในภาษาอังกฤษ)
ลอรอ ซารอซี ที่ Olympics.com
ลอรอ ซารอซี ที่ OlympicChannel.com (เก็บถาวร)
ลอรอ ซารอซี ที่ Olympic.org (เก็บถาวร)
แม่แบบ {{Olympedia}} ไม่มี ID และไม่มีอยู่ในวิกิสนเทศ
แม่แบบ:MOB
ณัฐพร พันธุ์ฤทธิ์

| ข้อมูลส่วนตัว |
| --- | --- | --- | --- |
วันเกิด:  11 มกราคม พ.ศ. 2525
สถานที่เกิด:  จังหวัดนครสวรรค์ ประเทศไทย
ณัฐพร พันธุ์ฤทธิ์ ชื่อเล่น โอ๊ต นักฟุตบอลชาว ไทย ปัจจุบันเป็นหัวหน้าผู้ฝึกสอนให้กับโรงเรียนโพธินิมิตวิทยาคม ในรายการ J.LEAGUE Youth Challenge Thailand
ณัฐพรเคยเล่นให้กับสโมสรอื่น ๆ ในไทย เช่น เมืองทอง-หนองจอก ยูไนเต็ด ชลบุรี เอฟซี การไฟฟ้าส่วนภูมิภาค โดยสโมสรสุดท้าย คือ สโมสรฟุตบอลราชนาวี ณัฐพร สามารถเล่นได้ทั้งตำแหน่งแบ๊คซ้ายและปราการหลังตัวกลาง
ประวัติ

ณัฐพร เกิดเมื่อวันที่ 11 มกราคม พ.ศ. 2525 ที่จังหวัดนครสวรรค์ เข้ารับการศึกษาในชั้นประถมที่โรงเรียนลาซาลโชติรวีนครสวรรค์ ก่อนจะย้ายมาศึกษาในชั้นมัธยมศึกษาตอนต้นที่โรงเรียนนครสวรรค์ และย้ายมาเรียนที่โรงเรียนอัสสัมชัญศรีราชา ในชั้น ม.6 จนจบมัธยมปลาย[ต้องการอ้างอิง]
ฤดูกาล 2009 ณัฐพร ย้ายจากสโมสรชลบุรี เอฟซี มาร่วมทีมเมืองทอง-หนองจอก ยูไนเต็ด และลงสนามในไทยพรีเมียร์ลีกให้ต้นสังกัดใหม่เป็นนัดแรกเมื่อวันที่ 8 มีนาคม 2552 ในเกมส์ที่เปิดบ้านชนะการท่าเรือไทย 3-0 และยิงประตูแรกให้ต้นสังกัดใหม่ได้เมื่อวันที่ 30 พฤษภาคม 2552 ในเกมส์ไทยพรีเมียร์ลีกที่บุกไปชนะชลบุรี เอฟซี 5-2 ที่สนามเทศบาลหนองปรือ ซึ่งถือเป็นการยิงประตูใส่ทีมเก่าของเขาเองด้วย เดือนมิถุนายน 2555 เมืองทอง-หนองจอก ยูไนเต็ด จ่าฝูงศึกไทยพรีเมียร์ลีก บรรลุข้อตกลงปล่อยตัว ณัฐพร  ปราการหลังของทีมให้กับสโมสรฟุตบอลบีอีซี เทโรศาสน พร้อมเซ็นสัญญายาว 3 ปี รับค่าเหนื่อยเกิน 1 แสนบาท โดยค่าตัวในการย้ายทีมสูงถึง 4 ล้านบาท
ฤดุกาล 2013 ณัฐพร ได้ย้ายมา แบงค็อก ยูไนเต็ด ด้วยค่าตัว 3 ล้านบาท
ทำประตูในนามทีมชาติ

| # | วันที่ | สถานที่ | พบ | คะแนน | ผล | รายการ |
| --- | --- | --- | --- | --- | --- | --- |
| 1. | 22 ธันวาคม 2550 | กรุงเทพ, ไทย |  อุซเบกิสถาน | 3-2 | ชนะ | คิงส์คัพ 2550 |
| 2. | 24 ธันวาคม 2550 | กรุงเทพ, ไทย |  อิรัก | 2-1 | ชนะ | คิงส์คัพ 2550 |
| 3. | 16 พฤศจิกายน 2551 | ฮานอย, เวียดนาม |  เวียดนาม | 2-2 | เสมอ | ฟุตบอลทีแอนด์ที คัพ 2551 |
แหล่งข้อมูลอื่น

"ณัฐพร"ยันซบเทโรฯ เพราะความท้าทาย เปล่าย้ายหนีสำรองกิเลน
สุรชัย จันทิมาธร

| สุรชัย จันทิมาธรจ> ภ. |
| --- | --- |

ข้อมูลพื้นฐาน
ชื่อเกิด: องอาจ จันทิมาธร
รู้จักในชื่อ: หงา
เกิด: 29 เมษายน พ.ศ. 2491 (76 ปี)
ที่เกิด:  อำเภอรัตนบุรี จังหวัดสุรินทร์ ประเทศไทย
แนวเพลง: เพื่อชีวิต
อาชีพ: นักร้อง, นักแต่งเพลง, นักเขียน
เครื่องดนตรี: กีตาร์, เมาท์ออร์แกน
ช่วงปี: พ.ศ. 2516 - ปัจจุบัน
ศิลปินแห่งชาติ: พ.ศ. 2553 - สาขาวรรณศิลป์ (เรื่องสั้น สารคดี กวีนิพนธ์)

สมาชิก: คาราวาน

เว็บไซต์: caravanonzon.com
สุรชัย จันทิมาธร หรือที่รู้จักกันดีในชื่อของ หงา คาราวาน เป็นนักร้องนำและหนึ่งในผู้ก่อตั้งวงคาราวาน สุรชัยเป็นนักแต่งเพลงชั้นแนวหน้าคนหนึ่งของวงการเพลงไทย ผู้คนในวงการเพลงเพื่อชีวิตมักเรียกเขาอย่างนับถือว่า น้าหงา หรือ พี่หงา และได้รับการยกย่องให้เป็น อาจารย์ใหญ่แห่งวงการเพลงเพื่อชีวิต  และเป็นศิลปินแห่งชาติ ประจำปี พ.ศ. 2553 สาขาวรรณศิลป์
ประวัติ

สุรชัยเกิดที่ตำบลธาตุ อำเภอรัตนบุรี จังหวัดสุรินทร์ เมื่อวันที่ 29 เมษายน พ.ศ. 2491 ในครอบครัวชาวไทยเชื้อสายเขมร เป็นบุตรชายคนที่ 4 ของนายยุทธและนางเล็ก จันทิมาธร มีชื่อเล่นว่า "หงา" ซึ่งเป็นภาษาเขมรมีความหมายถึง เด็กผู้ชายตัวเล็ก ๆ ที่น่ารัก (มีชื่อเดิมว่า องอาจ จันทิมมาธร แต่ต่อมาเปลี่ยนชื่อเป็น สุรชัย ตามชื่อของสุรชัย ลูกสุรินทร์ นักมวยไทยที่มีชื่อเสียงที่สุรชัยชื่นชอบ) 
อูซ้บ (น้าหงา
บิดารับราชการเป็นครูใหญ่โรงเรียนรัตนบุรี ดังนั้นจึงเป็นการปลูกฝังนิสัยรักการอ่านของสุรชัยมาตั้งแต่เด็ก ๆ ที่เมื่อโตขึ้นมาได้เข้ากรุงเทพ ฯ เพื่อเรียนต่อในด้านศิลปะที่วิทยาลัยช่างศิลป์ และได้รู้จักกับนักคิด นักเขียนคนอื่น ๆ ที่ต่อมากลายมาเป็นนักเขียนชั้นแนวหน้าคนอื่น ๆ ของประเทศ เช่น สุวรรณี สุคนธา, สุจิตต์ วงษ์เทศ เป็นต้น ซึ่งการเป็นนักเขียนของสุรชัยเริ่มต้นขึ้นที่นี่
ในปี พ.ศ. 2516 สุรชัยได้ร่วมกับ วีระศักดิ์ สุนทรศรี (แดง) ก่อตั้งวงท.เสนและสัญจร ขึ้น และเมื่อปี พ.ศ. 2517 ได้รวมกับวงบังคลาเทศ แบนด์ ของมงคล อุทก (หว่อง) และทองกราน ทานา เปลี่ยนเป็นวงคาราวาน สุรชัยได้แต่งเพลงเพื่ออุทิศให้กับบุคคลสำคัญของไทยหลายคน เช่น จิตร ภูมิศักดิ์, ปรีดี พนมยงค์, สืบ นาคะเสถียร และ รงค์ วงษ์สวรรค์
หลังเหตุการณ์ 6 ตุลา สุรชัยและพรรคพวกบางส่วนได้หลบหนีเข้าป่าไปอยู่กับพรรคคอมมิวนิสต์แห่งประเทศไทยเฉกเช่นนักศึกษาและปัญญาชนคนอื่น ๆ โดยสุรชัยทำหน้าที่คอยให้ความบันเทิง ร้องเพลง โดยมีชื่อจัดตั้งว่า "สหายพันตา"
เมื่อสถานการณ์ทางการเมืองสงบลง สุรชัยและพรรคพวกได้เดินทางออกจากป่า และได้แต่งเพลงซึ่งเป็นเพลงอมตะของคาราวานและสุรชัย บอกเล่าถึงสภาพจิตใจที่ออกจากป่ามาสู่เมือง คือเพลง คืนรัง ซึ่งเป็นเพลงที่แต่งก่อนขึ้นแสดงดนตรีเพื่อการกุศลของยูนิเซฟ โดยใช้เวลาแต่งเพียง 5 นาที แต่ได้ชื่อว่าเป็นเพลงที่ประสบความสำเร็จสูงสุดเพลงหนึ่งเลยทีเดียว
ปี 2553 ได้รับคัดเลือกให้เป็นศิลปินแห่งชาติ ประจำปี พ.ศ. 2553 สาขาวรรณศิลป์
ประวัติ > ชีวิตส่วนตัว

สุรชัยมีภรรยาสองคน และบุตรชาย 2 คน ภรรยาคนแรกชื่อ จิราพร จันทิมาธร มีบุตรชายคือ คณิน จันทิมาธร ส่วนภรรยาคนที่สอง พิสดา จันทิมาธร มีบุตรชายคือ พิฆเณศร์ จันทิมาธร (กันตรึม) เกิดปี พ.ศ. 2538